 Markii aan ka soo baxay waxaan dib ubilaabay in jidkii hore ee la igu xidhay waxaana raadco u galay sidii aan uga bixi lahaa meesha muddo yar ka dib waxaan shaqo yar ka bilaabay magaalada aniga Caawin jiray nin Nurse ah oo Duri jirayTurqi jiray digaaga aniga oo 3 bilood halkii ka shaqaynayay ayuu ninkii iga dafiray lacagtii aan seddexdaa bilood shaqaysanayay, wax yar ka dibna dagaalkii liibaya ayaa bilaabmay, ma jirto xawaalad lacag laguu soo dhigaa, dadkii wuu kala yaacay, ma jirto cid aad wax ka qaadataa, ninkii wax hayayba naftiisa ayuu la cararay, waxaa la naga rabaa kiradii guriga aanu ku jirnay oo albaab ayaa subax walba la noo taaganyahay, cuntadii aanu cunaynay ayaa naga go,day, somalidii ayaa lala coloobay oo la yidhi qadaafi ayay la shaqaynayaan, dadka badankiisu Dalka tuunis ayay galeen, waxaan shaqo yar ka bilawnay aniga iyo dhawr Somali ahi in aanu baabuurta ku soo rarno walxihii iyo jajabkii qaraxyadii naato ka fulisay goobihii hubku yaalay ee ay awooda ku lahaayeen ciidamada qadaafi, halkaasi oo aan ka urursaday woxogaa lacag ah oo lanaga siin jirtay markaanu qashinka iyo biraha ka soo daadinoba, maalmo ka dib qadaafi ayaa fasaxay doonyihii dadkii oo dhan ayaa lagu raray lacag yar oo 100 ka yar tii lagu rari jiray wakhtigii baddu xidhnayd, waxaana loo wada baxay dalka talyaaniga, waxaan soo raacay doon wayn oo ay saarnaayeen 720 ruux oo illaa 500 oo ka mid ahi Somali ahaayeen. 